# Rack focus

El rack focus, també conegut com a roll focus o pull focus, és una tècnica cinematogràfica que consisteix a canviar l'enfocament d'un subjecte a un altre que es troba més proper o més allunyat de la càmera. Això s'utilitza per dirigir subtilment l'atenció dels espectadors a una part específica de la pantalla. Per tant, aquesta tècnica és basa en la manipulació de la profunditat de camp.
En les pel·lícules o sèries de televisió, sovint, hi ha una persona que es dedica a realitzar aquest canvi d'enfocament. Aquesta s'anomena foquista o "primer assistent de la càmera". Per tant, aquest canvi d'enfocament, és fet per una persona independent al operador principal de la càmera.

## Origen

Als anys seixanta, els objectius long-focus van encoratjar el desenvolupament del rack focus. A la fotografia, un objectiu d'enfocament llarg (long-focus lens) és una lent que té una distància focal més llarga que la mesura diagonal de la pel·lícula o sensor.
En anys posteriors, aquesta tècnica es va combinar amb figures que es movien per crear composicions canviants en profunditat. La lent també va facilitar el que els editors anomenen tall "wipe-by".

## Profunditat de camp aplicada al rack focus

La profunditat del camp és un element important a tenir en compte quan es grava amb una càmera. El principi bàsic és que com més baix sigui el nombre f (per exemple: f/1,4, f/2,8), més petita serà la profunditat del camp.
L'audiència mira automàticament a objectes els quals estan enfocats en una composició, perquè busquen informació que poden entendre. Per això, el rack focus o el canvi d'enfocament és tan eficaç a l'hora de dirigir la mirada de l'espectador.
A part, la poca profunditat de camp també permet que l'objecte enfocat es destaqui en contrast amb el seu entorn, el qual no està enfocat.

## Accessoris d'assistència d'enfocament

Hi ha una sèrie d'accessoris que s'utilitzen per ajudar a realitzar la tècnica del rack focus. Aquests són el visor, el monitor extern i el follow focus.

### Follow focus

El follow focus permet "seguir" l'enfocament mitjançant engranatges que s'adjunten a la lent i a l'anell d'enfocament. Hi ha dos motius principals per utilitzar aquest sistema:
* Permet un enfocament precís.
* Permet mesurar les distàncies focals, cosa que fa que el tractament d'escenes on un objecte ha de mantenir-se enfocat siguin més fàcils.

## Referències

* ↑ Donati, Jason. Exploring Digital Cinematography (en anglès). Cengage Learning, 2007-09-12. ISBN 1418050768.
* ↑ «Filmmaking Techniques: Mastering the Rack-Focus» (en anglès). The Beat: A Blog by PremiumBeat, 17-07-2018.
* 1 2 «Rack Focus - TV Tropes» (en anglès). [Consulta: 27 novembre 2018].
* ↑ Brinkmann, Ron. The Art and Science of Digital Compositing (en anglès). Morgan Kaufmann, 1999-06-16. ISBN 9780121339609.
* ↑ Stoller, Bryan Michael. Filmmaking For Dummies (en anglès). John Wiley & Sons, 2008-11-17. ISBN 9780470446256.
* ↑ Sidney F. Ray. Applied photographic optics: lenses and optical systems for photography. 3rd. Focal Press, 2002, p. 294. ISBN 978-0-240-51540-3.
* ↑ R. E. Jacobson. The manual of photography: photographic and digital imaging. 9th. Focal Press, 2000, p. 93. ISBN 978-0-240-51574-8.
* ↑ Bordwell, David. The Way Hollywood Tells it: Story and Style in Modern Movies (en anglès). University of California Press, 2006. ISBN 9780520232273.
* ↑ Gasek, Tom. Frame by Frame Stop Motion: NonTraditional Approaches to Stop Motion Animation (en anglès). Taylor & Francis, 2013-01-17. ISBN 9781136129339.
* ↑ Dobbert, Tim. Matchmoving: The Invisible Art of Camera Tracking (en anglès). John Wiley & Sons, 2012-10-26. ISBN 9781118529669.
* ↑ Manriquez, Antonio; McCluskey, Tom. Video Production 101: Delivering the Message (en anglès). Peachpit Press, 2014-12-23. ISBN 9780133819915.
* ↑ Ball, James. From Still to Motion: A photographer's guide to creating video with your DSLR (en anglès). New Riders, 2010-04-07. ISBN 9780321704177 [Consulta: 1r desembre 2018].
* ↑ Carlson, Sylvia E. The Professional Cameraman's Handbook (en anglès). CRC Press, 1993-12-30. ISBN 9781136044250 [Consulta: 1r desembre 2018].
* ↑ Andersson, Barry. The DSLR Filmmaker's Handbook: Real-World Production Techniques (en anglès). John Wiley & Sons, 2015-03-13. ISBN 9781118983508 [Consulta: 1r desembre 2018].